Kövessi Ferencz: A vesszőérés szerepe a fás 



növények életében.* 



(Két eredeti rajzzal.) 



Egyik előbbi közleményemben ** kifejtettem, hogy a fás növények vessze- 

 jének érése a növény szöveteinek különleges kiképződésével jár karöltve, 

 mely a növény összes tulajdonságain nyilatkozik meg ; kiderítettem, hogy 

 eme kiképződés a protoplazmának a tenyészet ideje alatt végzett munkájától 

 függ és a kiképződés foka legkönnyebben a sejtfal különféle anyagain, főként 

 a cellulose mennyisége és a sejtfal vastagsága által mérhető. E munka függ- 

 vényét képezi a sejt fejlődése alatt rendelkezésre álló szerves és szervetlen 

 tápláló anyagoknak, de főként a víz, czukor, keményítő, stb. mennyiségének, 

 meg azon fizikai viszonyoknak, melyek között a sejt élt. A fizikai tényezők 

 között leglényegesebb szerepet játszik a meleg, a világosság és a nedvesség ; 

 még pedig a maximumot meg nem haladó meleg és fény positív, a minimumot 

 meg nem haladó nedvesség negatív irányban, úgy hogy a fent idézett tanul- 

 mányt azzal fejeztem be, hogy »a növény fizikai viszonyainak, az optimális 

 foktól való eltérését az érési folyamatok határozottan mutatják és a különféle 

 érési fokokkal kapcsolatos növényi tulajdonságokon a fizikai viszonyok híven 

 visszatükröződnek« . 



Ezen érési folyamatoknak és az azokat befolyásoló fizikai viszonyoknak 

 igen nagy fontossága van : I.) a növények gyümölcs és virághozó tehetségére, 

 II.) a gyümölcstermő ágaknak miként való eloszlására és a növény alakjára. 



I. 



A fás növények gyümölcstermelési viszonyai tekintetében hosszú idő 

 óta tett gyakorlati megfigyelések azt mutatják, hogy azok virágaikat az előző 

 esztendőben fejlődött vesszőkön levő rügyekből alakítják. Az igen öreg és a 

 fiatal képződményeken elhelyezett rügyek rendes körülmények között virágot 

 nem fejlesztenek, hanem ha fejlődésnek indultak, csak tenyészeti szerveket 

 létesítenek. Ezért ezen szóban forgó vesszőket termővesszőknek és azon rügye- 

 ket, melyek termést létesíthetnek, termőrügy éknek szokás nevezni. 



* Előadta a szerző a növénytani szakosztálynak 1902. évi januárius <S-iki ülésén. 

 ** Kövessi Ferencz: A fás növények vesszejének érése. Növénytani Közle- 

 mények. I. évf., 1. füzet, 1902. márczius. 



